พระราชกฤษฎีกาเปลี่ยนแปลงเขตเทศบาลเมืองยะลาจังหวัดยะลาพ.ศ. ๒๕๐๙ ภูมิพลอดุลยเดชป.ร.ให้ไว้ ณวันที่ ๒๑ กุมภาพันธ์ พ.ศ. ๒๕๐๙เป็นปีที่๒๑ ในรัชกาลปัจจุบันพระบาทสมเด็จพระปรมินทรมหาภูมิพลอดุลยเดชมีพระบรมราชโองการโปรดเกล้าฯ ให้ประกาศว่าโดยที่เป็นการสมควรเปลี่ยนแปลงเขตเทศบาลเมืองยะลา จังหวัดยะลาเพื่อความเหมาะสมแก่การบริหารกิจการและการทะนุบำรุงท้องถิ่นอาศัยอำนาจตามความในมาตรา ๑๒ แห่งพระราชบัญญัติเทศบาล พ.ศ. ๒๔๙๖ซึ่งแก้ไขเพิ่มเติมโดยพระราชบัญญัติเทศบาล (ฉบับที่ ๓) พ.ศ. ๒๔๙๙ จึงทรงพระกรุณาโปรดเกล้าฯให้ตราพระราชกฤษฎีกาขึ้นไว้ ดังต่อไปนี้มาตรา ๑พระราชกฤษฎีกานี้เรียกว่า พระราชกฤษฎีกาเปลี่ยนแปลงเขตเทศบาลเมืองยะลา จังหวัดยะลาพ.ศ. ๒๕๐๙มาตรา ๒[๑] พระราชกฤษฎีกานี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปมาตรา ๓ให้เปลี่ยนแปลงเขตเทศบาลเมืองยะลา จังหวัดยะลา ซึ่งได้กำหนดไว้ตามมาตรา ๔แห่งพระราชกฤษฎีกาจัดตั้งเทศบาลเมืองยะลา จังหวัดยะลา พุทธศักราช ๒๔๗๙ เสียใหม่ โดยให้มีเขตดังต่อไปนี้ด้านเหนือ ตั้งแต่หลักเขตที่ ๑ ซึ่งตั้งอยู่ริมแม่น้ำปัตตานีฝั่งตะวันออกตรงปากห้วยแบเมาะฝั่งใต้ที่เส้นแบ่งเขตจังหวัดยะลากับจังหวัดปัตตานีถือตามเส้นแบ่งเขตจังหวัดยะลากับจังหวัดปัตตานี ไปทางทิศตะวันออกเฉียงใต้ ผ่านถนนสิโรรสถึงหลักเขตที่ ๒ ซึ่งตั้งอยู่ห่างจากศูนย์กลางถนนสิโรรส ไปทางทิศตะวันออก ตามแนวเส้นตั้งฉาก๑๒๐ เมตรด้านตะวันออก จากหลักเขตที่ ๒ ถือตามเส้นแบ่งเขตจังหวัดยะลากับจังหวัดปัตตานีไปทางทิศใต้ ถึงหลักเขตที่ ๓ ซึ่งตั้งอยู่ปากพรุแบเมาะจากหลักเขตที่ ๓ เป็นเส้นตรงไปทางทิศใต้ ถึงหลักเขตที่ ๔ซึ่งตั้งอยู่ห่างจากริมเขตทางรถไฟ ตรง กม. ๑๐๓๙.๑๘๐ ไปทางทิศเหนือ ตามแนวเส้นตั้งฉาก๔๐ เมตรจากหลักเขตที่ ๔ เป็นเส้นตรงไปทางทิศตะวันตกเฉียงใต้ ถึงหลักเขตที่๕ ซึ่งตั้งอยู่ริมถนนไปหมู่บ้านเบอเส้งฟากเหนือห่างจากศูนย์กลางทางหลวงแผ่นดินหมายเลข๑๕ สายยะลา - เบตง ไปทางทิศตะวันตกเฉียงเหนือ ตามแนวเส้นตั้งฉาก ๑๐๐ เมตรจากหลักเขตที่ ๕เป็นเส้นขนานกับทางหลวงแผ่นดินหมายเลข ๑๕ สายยะลา - เบตง ไปทางทิศตะวันตกเฉียงใต้ ถึงหลักเขตที่ ๖ ซึ่งตั้งอยู่ห่างจากศูนย์กลางทางไปอำเภอบันนังสตาไปทางทิศตะวันออกเฉียงใต้ ตามแนวเส้นตั้งฉาก ๑๐๐ เมตร และห่างจากศูนย์กลางทางหลวงแผ่นดินหมายเลข๑๕ สายยะลา - เบตง ไปทางทิศตะวันตกเฉียงใต้ ตามแนวเส้นตั้งฉาก ๑๐๐ เมตรด้านใต้และด้านตะวันตก จากหลักเขตที่ ๖เป็นเส้นขนานกับทางหลวงแผ่นดินหมายเลข ๑๕ สายยะลา - เบตง ไปทางทิศตะวันตก และขนานกับถนนสายที่๑๕ ไปทางทิศตะวันตกเฉียงเหนือ ถึงหลักเขตที่ ๗ ซึ่งตั้งอยู่ริมแม่น้ำปัตตานีฝั่งตะวันออกห่างจากศูนย์กลางห้าแยก ถนนสายที่ ๑๕ กับถนนเวฬุวันไปทางทิศใต้ ตามแนวถนน ๔๔๐ เมตรจากหลักเขตที่ ๗ เป็นเส้นตรงไปทางทิศตะวันตกเฉียงใต้ ถึงจุดกลางแม่น้ำปัตตานีห่างจากริมแม่น้ำปัตตานีฝั่งตะวันออก ๕๐ เมตร แล้วเป็นเส้นขนานกับริมแม่น้ำปัตตานีฝั่งตะวันออกไปทางทิศตะวันตกเฉียงเหนือและทิศเหนือบรรจบหลักเขตที่ ๑ดังปรากฏในแผนที่ท้ายพระราชกฤษฎีกานี้ตามเส้นแนวเขตที่กล่าวไว้ในมาตรานี้ ให้มีหลักย่อยปักไว้เพื่อแสดงแนวเขตตามสมควรมาตรา ๔ให้รัฐมนตรีว่าการกระทรวงมหาดไทยรักษาการตามพระราชกฤษฎีกานี้ผู้รับสนองพระบรมราชโองการจอมพล ถนอมกิตติขจรนายกรัฐมนตรี[เอกสารแนบท้าย]๑.แผนที่ท้ายพระราชกฤษฎีกาเปลี่ยนแปลงเขตเทศบาลเมืองยะลา จังหวัดยะลาพ.ศ. ๒๕๐๙(ดูข้อมูลจากภาพกฎหมาย)หมายเหตุ :- เหตุผลในการประกาศใช้พระราชกฤษฎีกาฉบับนี้ คือ เนื่องจากท้องถิ่นทั้งในเขตและนอกเขตเทศบาลเมืองยะลาจังหวัดยะลา ได้เจริญขึ้น และมีชุมนุมชนอยู่หนาแน่น จึงสมควรขยายเขตเทศบาลเมืองยะลาจังหวัดยะลา เพื่อประโยชน์ในการบริหารและการทะนุบำรุงท้องถิ่นต่อไปธิดาวรรณ/แก้ไข๑ พฤศจิกายน๒๕๔๕ปิติวรรณ/ปรับปรุง๙ มีนาคม๒๕๖๓อรญา/ตรวจ๑๘ มีนาคม๒๕๖๓[๑] ราชกิจจานุเบกษา เล่ม ๘๓/ตอนที่ ๒๑/ฉบับพิเศษ หน้า ๒๐/๕ มีนาคม ๒๕๐๙